# Psi (πελάτης άμεσης επικοινωνίας)

### Από τη Βικιπαίδεια, την ελεύθερη εγκυκλοπαίδεια

Psi
Psi 0.10 υπό KDE, με εικονίδιο από την εκδοχή OSX
Συντηρητής: | The Psi Team
Τελευταία Έκδοση: | 0.10 / 11 Ιανουαρίου 2006
Λετουργικά Συστήματα: | GNU/Linux, Mac OS X και Microsoft Windows
Είδος: | Πελάτης άμεσης επικοινωνίας
Άδεια: | GPL
Ιστότοπος: | psi-im.org

Το Psi είναι ένα πρόγραμμα πελάτης άμεσης επικοινωνίας για το πρωτόκολλο Jabber (XMPP) γραμμένο για το Qt toolkit. Τρέχει σε GNU/Linux, Mac OS X και Microsoft Windows. Έτοιμα RPM και deb πακέτα εγκατάστασης παρέχονται για μεγάλο άριθμο διανομών Linux. Κυκλοφορούν επίσης ανεπίσημες εκδοχές για FreeBSD και Sun Solaris.

## [Επεξεργασία] Σκοπός

Ο σκοπός του προγράμματος Psi είναι η δημιουργία ενός ισχυρού και εύχρηστου XMPP προγράμματος πελάτη, που ακολουθεί αυστηρά τα σχέδια του πρότυπου XMPP και τα Jabber Extention Proposals (JEPs). Αυτό σημαίνει, πως η ομάδα του Psi δεν θα προσθέσει ένα χαρακτηριστικό, παρά μόνο αν αυτό γίνει δεχτό στα πρότυπα της κοινότητας Jabber. Έτσι εξασφαλίζεται η συμβατότητα, σταθερότητα και η προβλεψιμότητα του Psi, από την πλευρά του τελικού χρήστη αλλά και του προγραμματιστή.

## [Επεξεργασία] Χαρακτηριστικά του Psi

Επειδή το Jabber επιτρέπει μεταφορές σε άλλες υπηρεσίες, τις οποίες πολλοί διακομιστές παρέχουν, το Psi μπορεί να συνδεθεί στο Yahoo!, AIM, ICQ και στην Υπηρεσία Μηνυμάτων .NET. Άλλες υπηρεσίες που είναι διαθέσιμες είναι το RSS και το ATOM για συγκετρωτές ειδήσεων, η αποστολή SMS και η πρόγνωση καιρού.

Επιπρόσθετες λειτουργίες παρέχονται μέσω επεκτάσεων, όπως μεταφράσεις (20 γλώσσες το 2006), σύνολα εικονιδίων (για το πρόγραμμα, αλλά και τις διάφορες μεταφορές όπως το AIM, Yahoo!, κλπ.).

Από την έκδοση 0.9.2 και ύστερα, το Psi υποστηρίζει μεταφορές αρχείων μεταξύ πελατών Jabber, αλλά και σε χρήστες άλλων πρωτόκολλων, εφ'όσον και ο διακομιστής το επιτρέπει. Η έκδοση 0.9.3, που κυκλοφόρησε τον Ιανουάριο του 2005, πρόσθεσε την δυνατότητα ενημέρωσης "Η επαφή δακτυλογραφεί" (που δουλέυει και με επαφές AIM και MSN) και διόρθωσε αρκετά προβλήματα χρήσης των προηγούμενων εκδόσεων. Η έκδοση 0.10, που κυκλοφόρησε ένα χρόνο αργότερα, πρόσθεσε δυνατότητες αυτόματης επαναταξινόμησης του κατάλογου επαφών και του πεδίου σύνθεσης των παραθύρων συνομιλίας, οργάνωση των συνομιλιών σε ετικέττες (tabbed chat), υποστήριξη του συστήματος σύμανσης Growl για Mac OS X, διαφάνεια παραθύρων (μόνο για Windows και Mac OS X) και άλλες πολλές τροποποιήσεις.

Το Psi επιτρέπει επίσης ισχυρή ασφάλεια δια SASL και ΤLS. Μπορεί λοιπόν να χρησιμοποιηθεί για σύνδεση σε ένα λογαριασμό Google Talk[1].

## [Επεξεργασία] Εξωτερικοί Δεσμοί

- (Αγγλικά) Ο επίσημος ιστότοπος του Psi
- (Αγγλικά) Σελίδες wiki για το Psi

Ανακτήθηκε από "http://el.wikipedia.org../../../p/s/i/Psi_%28%CF%80%CE%B5%CE%BB%CE%AC%CF%84%CE%B7%CF%82_%CE%AC%CE%BC%CE%B5%CF%83%CE%B7%CF%82_%CE%B5%CF%80%CE%B9%CE%BA%CE%BF%CE%B9%CE%BD%CF%89%CE%BD%CE%AF%CE%B1%CF%82%29.html"

Κατηγορίες: Ελεύθερο λογισμικό | Instant messengers

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Français
- Nederlands
- Polski
- Português
- Русский
- 中文